
Tezaurul geto-dacic de la Surcea (jud.Covasna) 
 
de Conf. Univ. dr. George V Grigore  
 
În anul 1934, cu ocazia unor săpături, s-au găsit următoarele obiecte 
din argint: 1) o faleră, ovală, reprezentând un călăreţ în mers spre 
dreapta. El ţine cu mâna stângă frâul, iar cu dreapta mânerul unei săbii 
lungi. Călăreţul, imberb, este îmbrăcat în armură şi poartă pe cap coif; 
deasupra capului este un vultur cu aripile desfăcute. La picioarele 
calului, redat în mişcare, cu piciorul stâng ridicat, se află un câine 
(lup); 2). o faleră, rotundă, reprezentând un grifon; marginile ambelor 
falere sunt ornamentate cu semiove incizate; 3). patru baze de cupe, de 
formă semisferică, ornamentate în relief (de sus în jos): şnur, frunze 
de acant şi lotus cu vârful în jos, alternând; spaţiile dintre vârfurile 
frunzelor sunt umplute cu puncte; (D = 7,2 - 7,3 cm); toate piesele 
sunt din argint aurit; 4). şase nicovale de fier; 5). un lingou de argint). 
Reprezentarea Grifonului Getic mai apare pe scuturile de fier geto-
dace din Cetatea Piatra Roșie, pe fundurile paharelor bitronconice de 
argint geto-dacice tip Agighiol, pe coiful princiar de aur al Frăției 
Getice descoperit la Coțofenești (jud. Prahova), pe vasele de aur din 
Tezaurul de la Sânnicolau Mare (Banat), dar și în reprezentările 
existente pe tezaurele geților sudici (traci) descoperite în Bulgaria. 
Falera era un ornament care se purta la gât, ca medalion. Pe primul 
dintre aceste medalioane descoperite la Surcea avem una dintre 
primele reprezentări ale acvilei, cea care s-a consacrat în heraldica 
românescă de mai târziu (Mama Gaya Vultureanca). Tezaurul datează 
din sec. I î.Hr. Din localitate au fost culese și fragmente de vase 
romane, care indică o stațiune foarte bogată și de lungă durată. Prima 
atestare documentară a localității este din anul 1567. Denumirile 
istorice românești ale locului au fost: 1787, Perr (Par); și din 1854, 

Surce (Surcea). Satul Surcea aparține de comuna Zăbala (jud. 
Covasna) și se afla la 3 km vest de Tamașfalău, pe DC 10. În 
perimetrul localității s-au identificat mai multe unelte de piatră 
cioplită, fără precizarea epocii. Pe ogorul unui locuitor au fost culese 
fragmente ceramice, fusaiole de lut, oase de animale, lame de silex, 
aparținând epocii neolitice, precum și fragmente ceramice, un vas cu 
patru butoni, o ceașcă cu toartă, aparținând epocii bronzului. În 
perimetrul localității s-au mai găsit fragmente ceramice datate din 
prima și a două epocă a fierului.  
Dacă ne dorim să înţelegem mai mult din identitatea noastră, să 
înţelegem mai mult din rădăcinile noastre şi din trecutul străbunilor 
noştri, ar trebui să ne întoarcem privirile către inima României, acolo 
unde sunt cele mai numeroase dispute legate de identitatea şi de istoria 
noastră. În judeţele Harghita şi Covasna au fost descoperite de-a 
lungul timpului peste 200 de aşezări, 34 de cetăţi şi peste 30 de 
tezaure, toate GET-ice! În timp ce autorităţile  se ocupă cu 
polemizările, aceste descoperiri uluitoare nu sunt nici popularizate, 
nici puse în valoare, deşi ar putea să lumineze o bună parte din 
vechimea acestui popor român. În acestă zonă, totul a început pe la 
1800, cu descoperirile făcute întâmplător de ţăranii care îşi munceau 
pământurile. Ei aduceau autorităţilor bucăţi ciudate de metal vechi, 
sau cioburi, sau chiar vase întregi, pe care le descopereau atunci când 
întorceau brazda cu plugul. Astfel de semnalări erau destul de 
frecvente pe toată partea estică a Transilvaniei şi aproape că nu există 
sat în care să nu se ştie câte un loc „special”, o „vatră”. D. Scheint a 
fost printre primii cercetători care a luat aminte la aceste descoperiri 
întâmplătoare şi a început studierea sistematică a regiunii. A căutat în 
special cetăţile şi aşezările fortificate, acestea fiind încă de pe atunci 
obiect de dispută, mai ales pe problema datării: erau ele construite 
înainte sau după descălecarea secuilor? Concluziile sale vor fi în bună 
măsură politizate, vorbindu-se despre cetăţi construite şi înainte, şi 
după venirea secuilor. Curios a fost însă faptul că cetăţile considerate 

mai vechi se regăseau în legendele locale, pe când cele mai noi nu se 
regăseau în poveştile secuilor.Cercetările ulterioare au arătat că 
cetăţile mai noi au fost construite de cele mai multe ori pe ruinele 
vechilor cetăţi sau fortificaţii. După studiul publicat de Scheint în 
1833, au urmat însă şi alte cercetări ale zonei. În perioada interbelică, 
A. Ferenczi face primele săpături de anvergură, strict pe problema 
dacică. Într-un moment în care nu se politiza atât de mult cercetarea, 
descoperirile şi însemnările sale au avut o importanţă foarte mare 
pentru cei ce au studiat ulterior, deşi exagerări au mai existat, inclusiv 
legate de o „perioadă slavă” a regiunii.În 1985, Viorica Crişan, acum 
directoare a secţiei de arheologie a Muzeului din Cluj, a ajuns la 
muzeul din Miercurea Ciuc şi a început să pună cap la cap toate 
studiile de până atunci, făcute despre dacii din estul Transilvaniei. 
Numai astfel s-au mai „limpezit” izvoarele arheologice aflate aici. 
Pentru o primă abordare, traseu „arheologic” de pe latura stângă a 
Râului Negru este cel urmărit de noi, în această cercetare. Acesta 
continua fie drumul ce intra prin Oituz – Breţcu - Ojdula, fie pe cel 
denumit „Calea Vrancei” şi care pătrundea în depresiune la Ojdula şi 
continua prin aşezările dacice de la Hilib, Ghelinţa, Peteni, Zăbala, 
Tamaşfalău, Surcea, Telechia, Brateş, Boroşneu Mare, Reci şi mai 
departe spre alte zone ale Daciei intracarpatice. În acest drum 
ajungeau şi cei care treceau muntele pe Bâsca Mare -  Comandău - 
Covasna  sau pe celelalte căi dinspre Buzău. Este greu de spus dacă 
unul din cele două trasee a fost mai intens utilizat sau nu. Cert este că 
şi pe cel de al doilea se remarcă, pe lângă artefactele obişnuite ale 
aşezărilor, tezaurele monetare şi de obiecte descoperite 
la Ojdula (tezaur de monede greceşti), Hilib (tezaur format din 76 
drahme Dyrrhachium, trei imitaţii de tetradrahme thasiene şi un denar 
roman republican), Ghelinţa(2 tezaure, din care unul de podoabe şi 
denari republicani romani (o brăţară în spirală, decorată cu motive în 
relief executate prin ştanţare, 3 fibulefragmentare de tip Latčne târziu 
cu coardă exterioară, un lanţ împletit, fragmentar şi monede romane 
republicane) şi altul (compus din 200 monede greceşti Thasos, 

Apollonia şi Dyrrhachium), sau Peteni (tezaur de monede şi podoabe 
compus din 39 denari republicani romani (172 - 68 î.Hr), două brăţări 
spiralice cu palmete, decorate cu motive în relief realizate prin 
ştanţare, un colier fragmentar şi două fibule de tip „linguriţă”, bucăţi 
de bandă de argint, o placă de bronz şi un fragment dintr-o placă de 
fier). 
Cavalerul Zamolxian sau Danubian (cel care, cu ajutorul calului 
se putea deplasa foarte repede) era dedicat unei cauze sfinte: apărarea 
Marei Arii Getice europene, ca vatră a unui vechi și important 
popor.De aceea reprezentarea acestuia pe una dintre falerele de la  

Falera nr. 1 din tezaurul geto-dac descoperit la Surcea (jud. Covasna). Cavalerul 
Zamolxian sau Danubian „mărșăluiește” către dreapta (Est; Soare-răsare). De sus este 
protejat de Mama Gaya Vultureanca (Planeta Pământ), iar jos se află cățeua-lupoaică 
(Câinii Pământului, ce vor da semnalul în caz de cataclism). Cu Gaya deasupra sa, 
Cavalerul apare protejat de Marea Pasăre, precum faraonii egipteni cu Șoimul Sfânt 
deasupra capului (simboluri comune ale Vechii Biserici Valaho-Egiptene) 
 
 
 
 
 
Falera nr. 2din tezaurul geto-dac descoperit la Surcea (jud. Covasna). Grifonul Getic 
apare orientat către stânga (Vest, Soare-Apune). Ființa fantastică apare ca o combinație 
a forței leonine a vieții (Zeița Sarmis) și a Planetei Pământ (Mama Gaya Vultureanca; 
cea care „zboară” prin timp și prin cosmos-spațiu). Este semnul „Restartării” vieții prin 
Apocalips (oprirea timpului, căderea întunericului, Rezidirea Lumii prin transformări 
planetare (ridicare munți, scufundare continente, etc.), iar apoi revenirea la normal: 
apariția „Ziurelului de Ziuă” și Începutul Noului Timp.Oamenii care vor trece de 
această încercare vor deveni zei (vor trăi sute de ani, precum spune Biblia; în aceasta 
constă Nemurirea de care se vorbește în religie sau mitologii) 

Cele două falete din argint aurit ale Tezaurului Geto-Dac de la Surcea (jud. Covasna) 
 
 
Tezaurului Geto-Dac de la Surcea (jud. Covasna). Datat secolul I î.Hr. 

